NDR ดีด 14% ลุ้นงบ Q2 ฟื้น ดันรายได้ปีนี้ 1 พันล. หลังคุมต้นทุน-เน้นสินค้ามาร์จิ้นสูง
NDR เด้ง 14% ลุ้นงบไตรมาส 2 ฟื้น ดันรายได้ปีนี้ 900-1,000 ลบ. หลังเน้นสินค้ามาร์จิ้นสูง-คุมต้นทุนเด่น
NDR เด้ง 14% ลุ้นงบไตรมาส 2 ฟื้น ดันรายได้ปีนี้ 900-1,000 ลบ. หลังเน้นสินค้ามาร์จิ้นสูง-คุมต้นทุนเด่น
5 ก.ค. 2565

ผู้สื่อข่าวรายงานว่า วันนี้ (5 ก.ค.65) ราคาหุ้น บริษัท เอ็น.ดี.รับเบอร์ จำกัด (มหาชน) หรือ NDR ณ เวลา 11:08 น. อยู่ที่ระดับ 2.98 บาท บวก 0.36 บาท หรือ 13.74% สูงสุดที่ระดับ 3.24 บาท ต่ำสุดที่ระดับ 2.68 บาท ด้วยมูลค่าการซื้อขาย 41.99 ล้านบาท

โดยก่อนหน้านี้นายชัยสิทธิ์ สัมฤทธิวณิชชา กรรมการผู้จัดการ NDR เปิดเผยว่า ผลการดำเนินงานไตรมาส 2/65 จะฟื้นตัว โดยเน้นกลยุทธ์ขยายตลาดกลุ่มสินค้าที่มีมาร์จิ้นสูง (High Margin) และลดต้นทุน เพื่อรักษาอัตรากำไรขั้นต้น ทั้งนี้ยังคงตั้งเป้ารายได้ปีนี้อยู่ที่ประมาณ 900 – 1,000 ล้านบาท
นอกจากนี้บริษัทฯ มีแผนปรับเปลี่ยนกระบวนการผลิตให้เป็นระบบ Automation โดยการพัฒนาการออกแบบเครื่องจักรใหม่ และปรับปรุงเครื่องจักรเดิมให้มีประสิทธิภาพมากขึ้น ซึ่งจะช่วยให้สามารถเพิ่มประสิทธิภาพในการผลิต
ส่วนแผนธุรกิจของบริษัทร่วมทุน คือ บริษัท อีทราน (ไทยแลนด์) จำกัด ETRAN คาดว่า สิ้นไตรมาส 2 อีทรานจะมีรถจักรยานยนต์ไฟฟ้าที่ผลิตออกมาแล้วประมาณ 550 คัน และจะเริ่มผลิตล็อตต่อไปในช่วงประมาณเดือนสิงหาคม โดยบริษัทฯ ยังคงตั้งเป้าผลิตในปีนี้ที่ประมาณ 5,000 คัน